Source: https://curia.europa.eu/jcms/jcms/Jo2_7019/mt/
Timestamp: 2018-02-19 02:01:31+00:00
Document Index: 1755418

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

CURIA - Żjarat - Il-Qorti tal-Ġustizzja tal-Unjoni Ewropea
L-Istituzzjoni > Aċċess għall-Qorti tal-Ġustizzja > Żjarat
Kull sena, il-Qorti tal-Ġustizzja tal-Unjoni Ewropea tilqa’, fil-Lussemburgu, madwar 4 000 professjonist tal-kamp legali: membri tal-ġudikatura nazzjonali, avukati, professuri tal-Università, avukati ta’ kumpanniji, eċċ. Il-programmi jippermettu lil dawn il-persuni jsiru jafu iktar dwar l-istituzzjoni ġudizzjarja kif ukoll dwar il-ġurisprudenza tagħha.
Madwar 10 000 viżitatur ieħor (il-parti l-kbira minnhom studenti tal-liġi) ukoll jiġu milqugħa kull sena mill-Qorti tal-Ġustizzja.
Iż-żjarat organizzati mid-Dipartiment tas-Seminars u ż-Żjarat huma mingħajr ħlas u jiżvolġu fil-lingwi uffiċjali kollha tal-Unjoni Ewropea.
Iż-żjarat lill-Qorti tal-Ġustizzja huma limitati għall-perijodi ta’ sessjoni ġudizzjarja.
Viżitaturi individwali / Żjarat turistiċi
Żjarat iggwidati tal-bini u tax-xogħlijiet ta' arti (Art’ tour)
Gruppi ta' viżitaturi / Tipi ta' programmi
Talba għal żjara lill-Qorti tal-Ġustizzja tal-Unjoni Ewropea / Konnessjoni ma' My Visit
Kundizzjonijiet ġenerali għaż-żjarat lill-Qorti tal-Ġustizzja
Kuntatt - Żjarat
Indirizz u mappa ta' aċċess
Il-viżitatur individwali li jixtieq jassisti għal seduta pubblika tal-Qorti tal-Ġustizzja jew tal-Qorti Ġenerali huwa mitlub li jippreżenta ruħu fid-daħla tal-viżitaturi (mappa), u għandu jġib il-karta tal-identità tiegħu, il-passaport tiegħu jew il-liċenzja tas-sewqan tiegħu sabiex jingħata karta ta’ identifikazzjoni. Bħala regola ġenerali s-seduti pubbliċi jibdew fid-9:30. Huwa mitlub li wieħed jasal mhux iktar tard minn 15-il minuta qabel is-seduta. Il-postijiet disponibbli huma limitati u l-ebda riżervazzjoni ma hija possibbli. Matul is-seduta, il-viżitaturi għandhom josservaw l-istruzzjonijiet ta’ sigurtà u r-regoli ta’ mġiba tal-Qorti tal-Ġustizzja. Ebda reġistrazzjoni minn qabel ma hija neċessarja. Jekk jogħġbok ikkonsulta l-aġenda tas-seduti sabiex tagħmel l-għażla tiegħek.
Ta’ min jinnota li l-Uffiċċju tat-Turiżmu tal-Lussemburgu jorganizza żjarat iggwidati tal-Qorti tal-Ġustizzja matul tmiem il-ġimgħa u l-vaganzi ġudizzjarji. L-appuntamenti għal dawn iż-żjarat jistgħu jinkisbu mingħand il-Luxembourg City Tourist Office erba’ ġimgħat qabel iż-żjara mixtieqa - 30, Place Guillaume II, L-1648 il-Lussemburgu, B.P. 181 - L-2011 il-Lussemburgu, Tel.: +352 22 28 09 - Faks: +352 46 70 70 - Posta elettronika: guides@lcto.lu - www.lcto.lu.
Permezz tal-kontributi mill-Istati Membri, il-Qorti tal-Ġustizzja tal-Unjoni Ewropea hija d-depożitarja ta’ kollezzjoni ta’ xogħlijiet ta’ arti, rappreżentattiva tal-patrimonju artistiku Ewropew. L-ispazji miftuħa disponibbli fil-Palazz il-ġdid tal-Qorti tal-Ġustizzja, inawgurat fl-2008, ippermettew li l-imsemmija kollezzjoni tiġi esposta aħjar u li tistgħana permezz ta’ xogħlijiet ġodda, fuq il-bażi ta’ donazzjonijiet jew ta’ self. Id-Dipartiment taż-Żjarat tal-Qorti tal-Ġustizzja jorganizza, f’intervalli regolari, żjarat iggwidati mingħajr ħlas tax-xogħlijiet ta’ arti u tal-bini tal-Qorti tal-Ġustizzja. Dawn iż-żjarat jiġu organizzati, skont kalendarju predefinit (ara t-tabella), jew bl-Ingliż, jew bil-Franċiż, jew bil-Ġermaniż, b’limitu ta’ 35 viżitatur għal kull żjara.
F’dan ir-rigward, il-persuni kkonċernati huma mitluba li jirreġistraw tal-inqas jumejn ta’ xogħol qabel billi jużaw il-formola ta’ reġistrazzjoni. Kull viżitatur li jirċievi konferma jiġi mistieden jippreżenta ruħu fid-daħla ddedikata għall-viżitaturi (mappa), flimkien ma’ dokument tal-identità. Jistgħu jiġu organizzati żjarat iggwidati addizzjonali, esklużivament għal gruppi (komposti minn mhux inqas minn 10 persuni) fuq talba mressqa lid-Dipartiment taż-Żjarat (formola ta’ kuntatt).
Fil-lista offruta hawn taħt, tistgħu tagħżlu l-elementi tal-programm li jikkorrispondu l-iktar mal-interessi tagħkom u mal-għarfien tagħkom tal-liġi, u dan skont id-disponibbiltà ta’ ħin tagħkom.
Seduta f’kawża quddiem il-Qorti tal-Ġustizzja / il-Qorti Ġenerali, wara preżentazzjoni dwar il-kawża inkwistjoni (ġeneralment nhar ta’ Tlieta, l-Erbgħa u l-Ħamis mit-8:20 sal-11:30; tul approssimattiv ta’ 3 sigħat)
Preżentazzjoni ġenerali tal-Qorti tal-Ġustizzja / tal-Qorti Ġenerali (tul: 45 minuta)
Preżentazzjoni dwar ix-xogħol ta’ ġurist lingwist (tul : 45 minuta)
Preżentazzjoni dwar il-multilingwiżmu fil-Qorti tal-Ġustizzja (traduzzjoni, interpretazzjoni) (tul : 45 minuta)
Żjara tal-bibljoteka (tul: 30 minuta)
Żjara ggwidata tal-bini (tul: 45 minuta)
Dawn l-elementi tal-programm jistgħu jintgħażlu fil-kwestjonarju li għandu jimtela fl-applikazzjoni “My Visitˮ (ara t-taqsima “Konnessjoni ma’ My Visitˮ). Suġġett għad-disponibbiltà tar-riżorsi materjali u umani tal-Qorti tal-Ġustizzja, id-Dipartiment taż-Żjarat ser jagħmel mill-aħjar sabiex josserva l-għażliet tiegħek bl-aħjar mod possibbli.
Seminars li jinfirxu fuq numru ta’ ġranet u li jinkludu programmi iktar speċifiċi skont l-interessi tal-parteċipanti jistgħu jiġu organizzati fuq talba ta’ grupp ta’ prattikanti legali.
Id-Dipartiment tas-Seminars u ż-Żjarat jorganizza żjarat iggwidati biss għal gruppi (7-35 persuna). Għaż-żjarat individwali jew għaż-żjarat turistiċi, jekk jogħġbok irreferi għat-taqsima kkonċernata.
Qabel ma tagħmel talba għal żjara lill-Qorti tal-Ġustizzja, għandek taqra b’attenzjoni l-informazzjoni dwar il-kundizzjonijiet sabiex tinkiteb u l-affarijiet marbuta mal-organizzazzjoni.
Sabiex tagħmel talba għal żjara, inti mħeġġeġ tuża’ l-applikazzjoni My Visit. Din tippermettilek tagħmel talba għal żjara bl-internet. Għal dan il-għan, huwa neċessarju li jkollok indirizz tal-posta elettronika validu.
Wara li toħloq l-ispazju personali tiegħek fl-applikazzjoni My Visit, tkun tista’ tapplika għal żjara jew temenda din it-talba, iżda wkoll:
toħloq il-gruppi tiegħek ta’ viżitaturi sabiex tkun tista’ terġa tużahom mill-ġdid fil-każ ta’ żjarat oħra fil-futur;
tara d-dati disponibbli għal żjarat qabel ma tagħmel talba;
tagħżel it-tip ta’ żjara.
Ladarba tkun ressaqt it-talba, tista’, billi tikkonnettja mal-ispazju personali tiegħek:
issegwi l-ipproċessar tat-talba tiegħek għal żjara;
temenda ċerta informazzjoni fit-talba tiegħek għal żjara qabel ma tivvalidaha;
tikkonsulta jew tipprintja infomazzjoni dwar il-fajl tiegħek taż-żjara;
iżżomm l-informazzjoni taż-żjarat kollha tiegħek lill-Qorti tal-Ġustizzja.
Jekk għandek xi problemi bl-użu l-applikazzjoni My Visit, inti tista’ tikkonsulta l-manwal disponibbli fuq l-internet billi tagħfas fuq “?ˮ jew tuża’ l-formola ta’ kuntatt.
Konnessjoni ma' My Visit
Jekk ma għandekx indirizz tal-posta elettronika, jekk jogħġbok mur fuq Kuntatt.
Kundizzjonijiet Sabiex Tinkiteb
Minħabba n-natura specifika tal-attivitajiet tal-Qorti tal-Ġustizzja, tingħata prijorità lill-gruppi komposti minn prattikanti tal-liġi jew minn studenti tal-liġi. L-età minima tal-parteċipanti hija ta’ mhux inqas minn 18-il sena. Għat-talbiet li jikkonċernaw gruppi ta’ studenti mingħajr livell universitarju, huwa mitlub li jsir kuntatt mad-Dipartiment taż-Żjarat (formola ta’ kuntatt).
Fid-dawl tal-interess li tqajjem il-Qorti tal-Ġustizzja mal-professjonisti fil-liġi u studenti tal-liġi, talba għal żjara għandha tintbagħat bejn ħames u sitt xhur qabel.
Iż-żjarat huma organizzati għal gruppi ta’ mhux inqas minn 7 u mhux iktar minn 35 persuna. Għal gruppi barra minn dawn il-parametri, għandu jsir kuntatt mad-Dipartiment tas-Seminars u ż-Żjarat (formola ta’ kuntatt).
Il-persuna responsabbli għall-grupp ta’ viżitaturi hija mitluba tippreżenta talba ta’ riżervazzjoni minn qabel.
Affarijiet marbuta mal-organizzazzjoni
Il-persuna responsabbli għall-grupp ta’ viżitaturi għandha tibgħat, sa mhux iktar tard minn ġimgħatejn qabel iż-żjara, il-lista tal-parteċipanti kif ukoll id-data ta’ twelid tagħhom permezz tal-applikazzjoni My Visit.
Il-Dipartiment taż-Żjarat jikkomunika l-proposta ta’ programm madwar ġimagħtejn qabel u l-programm definittiv madwar ġimgħa qabel iż-żjara permezz tal-ispazju personali My Visit tal-persuna ta’ kuntatt.
Dakinhar taż-żjara, il-grupp ta’ viżitaturi huwa mitlub jippreżenta ruħu fid-daħla u fil-ħin indikati fil-programm. Huwa mitlub li tiġi osservata puntwalità stretta. Għandha tinġibed l-attenzjoni tal-viżitaturi fir-rigward tad-densità tat-traffiku fit-toroq fil-Lussemburgu, li ta’ spiss twassal għal traffiku wieqaf filgħodu fuq l-awtostradi u fit-toroq tal-belt kapitali tal-pajjiż.
Gwida tad-Dipartiment tas-Seminars u ż-Żjarat tilqa’ l-grupp ta’ viżitaturi fid-daħla tal-Qorti tal-Ġustizzja. Din il-persuna takkumpanja u tieħu ħsieb il-grupp matul iż-żjara kollha tiegħu fil-Qorti tal-Ġustizzja. Il-persuni responsabbli għall-gruppi għandhom ukoll jieħdu ħsieb li l-grupp ta’ viżitaturi jibqa’ flimkien u għandhom jassistu lill-gwida.
Kull parteċipant għandu jġib miegħu l-karta tal-identità, il-passaport jew il-liċenzja tas-sewqan tiegħu.
Bħala prinċipju, l-aċċess għas-self-service jew għall-kafetterija tal-Qorti tal-Ġustizzja huwa riżervat għall-persunal.
Fi tmiem iż-żjara tal-Qorti tal-Ġustizzja, il-persuna responsabbli għall-grupp tintalab timla formola għall-evalwazzjoni taż-żjara.
Jekk jogħġbok żomm nota tal-fatt li, f’ċirkustanzi eċċezzjonali, il-Qorti tal-Ġustizzja tirriżerva d-dritt li tikkanċella żjara ppjanata.
eNq1V9ly2jAUfc9XePweL9mAjCHT0qSlk0xTEqZ9Y4R9AVEhOVpY8vWVDQTTsdMg0KN0NedeHd3lKLpZTIkzAy4wo0039ALXARqzBNNR0+09353W3ZvWSTRBM1Q8VvOCfl2fjQkSoulmZm8AiArv98P9F9AAwN3WiROxwQRiuXNOSUy8b0iMH1CanXGiGcOJMwU5ZknTTZXMd51ISK7DaKWMS0TaSMKI8WXkr7eLRyb98+J+5GeIH4DG4hfjf0SKYnjkbIYTSErxh4gIMPIwnCePSI47dMhKkf3v7KxfC8KGP5W+kYf55gYVzFwYMtMTwO8RHdkjps2ohIXM+CnnZhJPhWH0j3nSWIpdZdSwGJFyzqeyf9c1Aubw8gR8RuAdUhIsUoKW3kSkpj5+KuDLp3xZ6gMnzU1aGrkYIAE9Tkqxx1Km174fXta98KrmnV2EXnh2fl0PGkH+3r7ppexlEwfBFNctogo6j/vgQtbNCNOEzcWRs1UXA+JIm4HrjmupJGLFOVD5bpc+KKc2Jb3xYOkeWHToHdep9GM4xBU9VXJlBp4W3mEX+SNjshK+WLg7sNqAOEfLHVyie7q3Kn7XIUBHcqwn+gZp7UMnIiyabvC2/e4j5vY3EvJF7ncd9dYS+auL7juKuM1O3maKyoqUNezjWLTlYp2pGISl4NEELbrw0inH/aStOgp5GpyGl2EjCC6vGsFVvXaIHMhnnrXK6xb6rDUnn1ezyaYyQBVjdSrNukbe9yrUXdgwU75xMT9LsU3ncPZ6z1x/BYjG/4dfqgjx97u8GhwKoUyVyHHGuqZEF6kCIXvdTrUyOVjXaUFdqev2J02jfSjqo3FU/kvaP3CtE9SA4BhJ/VW1JXasSc2VoRT06+2z6SzahmutrbZ39Z8lP+saWf+RjivOdMb/9+91wIe0t1Ualsh5ZbRcr64KwlQO3+4Z5lbjRX4mOFsnfwFG5/Xx
zvTycicRykryMtgf